સર્વેક્ષણો અને મીડિયા કવરેજ જિલ્લા કે રાજ્યની કાનૂની સહાય સમિતિઓ સાથેના પીડિતો અને તેમના પરિવારોના અનુભવો નિરાશાજનક ચિત્ર રજૂ કરે છે. બળાત્કાર અને એસિડ હુમલા પીડિતો માટે મહારાષ્ટ્રમાં અમલમાં મૂકવામાં આવેલી મનોધૈર્ય યોજનાનો કિસ્સો જોઈએ. બળાત્કાર પીડિતાના પિતાએ કરેલી જાહેર હિતની અરજીના જવાબમાં બોમ્બે હાઈકોર્ટે મહારાષ્ટ્ર સરકારને સ્પષ્ટ કહ્યું હતું કે પીડિતાને વળતર આપવું રાજ્યની ફરજ છે. કમિટી પાસે કેસની યોગ્યતા નક્કી કરવા માટેની કોઈ દિશા ન હતી તો પણ તપાસ કરવા અને વળતર ચૂકવવું કે નહીં તે અંગેના નિષ્કર્ષ પર પહોંચવા કમિટીએ પુંછવાનું ચાલુ રાખ્યું. પીડિતાને એફઆઈઆરના આધારે 50% વળતર અને બાકીની ચાર્જશીટ દાખલ થાય પછી આપવાનું ઠરાવ્યું. અસહ્ય વિલંબ અને કંટાળાજનક પ્રક્રિયા આ યોજનાનો હેતુ જ મારી નાખે છે. એક્ટિવિસ્ટો માંગ કરે છે કે જાતીય હુમલાના કેસમાં એફઆઈઆર નોંધવામાં આવે તે પછી પોલીસે રાજ્ય સરકારની કાનૂની સેવાઓને જાણ કરવી ફરજિયાત બનાવવામાં આવે. આમ કરવાથી પીડિતાને વળતર આપવાની પ્રક્રિયાને ઝડપી બનશે.